thecodefatherco/RoDrive huggingface dataset:
Întrebare: Conducătorul auto prevăzător are în vedere:
Variante de răspuns:
Să fie odihnit, iar autovehiculul să corespundă din punct de vedere tehnic pentru circulația pe drumurile publice
Să aibă asigurată presiunea normală la roata de rezervă
Să observe înaintea altora locurile în care este amplasat aparatul radar
Răspuns corect: Să fie odihnit, iar autovehiculul să corespundă din punct de vedere tehnic pentru circulația pe drumurile publice
Explicație: Conducătorul auto prevăzător are în vedere, înaintea plecării la traseu, că trebuie să fie odihnit pentru a putea fi cât mai atent la trafic și pentru a putea avea reflexe cât mai bune. Este obligatoriu, din punct de vedere legal, ca autovehiculul să corespundă din punct de vedere tehnic pentru circulația pe drumurile publice, prin urmare, pentru a nu încălca legislația rutieră și pentru a nu pune în pericol siguranța circulației, conducătorul auto prevăzător are în vedere ca autovehiculul să corespundă din punct de vedere tehnic. Este indicat ca înainte de plecarea la traseu să verificați, cel puțin vizual, presiunea din pneuri, nu și presiunea din roata de rezervă. La roata de rezervă presiunea se face când aceasta este în sarcină, prin urmare, se va face presiunea atunci când roata de rezervă este montată pe autovehicul. În plus, sunt situații în care roata de rezerva a autovehiculelor este înlocuită de un „kit de pană”. Conducătorul de autovehicul nu trebuie să depășească limita de viteză. Prin urmare, nu are de ce să își distribuie atenția pentru a observa locurile în care este amplasat aparatul RADAR.
Întrebare: Luminile de avarie se folosesc în următoarea situație:
Variante de răspuns:
Când sunteți dezorientat în privința traseului de urmat
Când vehiculul este imobilizat involuntar pe partea carosabilă sau în timp ce sunteți remorcat
Când luminile de drum s-au defectat
Răspuns corect: Când vehiculul este imobilizat involuntar pe partea carosabilă sau în timp ce sunteți remorcat
Explicație: Regulamentul rutier precizează ca luminile de avarie să se folosească în următoarele situații: Conducătorii de autovehicule şi tramvaie trebuie să pună în funcţiune luminile de avarie, în mod succesiv, în ordinea opririi şi în cazul în care această manevră este impusă de blocarea circulaţiei pe sensul de mers.
Întrebare: Viteza maximă cu care pot să conducă un autoturism, pe drumurile naționale europene (E), persoanele care au mai puțin de un an de practică de conducere, este de:
Variante de răspuns:
100 km/h
80 km/h
90 km/h
Răspuns corect: 80 km/h
Explicație: Conducătorii de autovehicule care aumai puțin de un an practică de conducereau obligația de a circula, în afara localităților,cu 20 km/h mai puțindecât viteza maximă admisă pentru categoria din care fac parte autovehiculele conduse. De exemplu, conducătorii de autovehicule din categoria B au mai puțin de un an practică de conducere vor circula pe autostrăzi cu maxim 110 km/h, pe drumurile expres cu maxim 100 km/h, pe drumurile naționale europene (E) cu 80 de km/h iar pe celelalte categorii de drumuri cu 70 km/h.
Întrebare: Ce obligații vă revin atunci când conducătorul unui autobuz aflat într-o stație prevăzută cu alveolă intenționează să se pună în mișcare?
Variante de răspuns:
Să circulați cu prudență, dar nu aveți nicio obligație
Să măriți viteza, pentru a degaja traficul
Să reduceți viteza și, la nevoie, să opriți pentru a-i permite reintrarea în trafic
Răspuns corect: Să reduceți viteza și, la nevoie, să opriți pentru a-i permite reintrarea în trafic
Explicație: În situația în care întâlniți un autobuz aflat într-o stație prevăzută cu alveolă, al cărui conducător semnalizează intenția de a se pună în mișcare, aveți obligația de a reduce viteza iar, la nevoie, să opriți pentru a-i permite acestuia să reintre în trafic. Trebuie să reținem că autobuzul al cărui conducător semnalizează intenția de a reintra în trafic din stația prevăzută cu alveolă are prioritateDOAR față de vehiculele care circulă din spatele acestuia, iar dacă drumul are mai multe benzi pe sens acesta are prioritateDOAR față de vehiculele care circulă din spatele acestuiape prima bandă.
Întrebare: La întâlnirea unui vehicul cu un ansamblu de vehicule, pe un drum public îngust, unde trecerea din sensuri opuse este imposibilă sau periculoasă, va manevra cu spatele:
Variante de răspuns:
Ansamblul de vehicule
Vehiculul
La libera înțelegere
Răspuns corect: Vehiculul
Explicație: În situația în care unvehiculși unansamblu de vehiculese întâlnesc pe drumurile publice înguste și/sau cu declivitate, iar trecerea ambelor vehicule unul pe lângă celălalt este imposibilă sau periculoasă,conducătorul vehicululuiva manevra cu spatele pentru a face posibilă trecereaansamblului de vehicule.
Întrebare: Cum procedează conducătorul de vehicul când, la apropierea de o trecere la nivel cu calea ferată fără bariere, luminile roșii din dreptul indicatorului de atenție în cruce se aprind și se sting alternativ?
Variante de răspuns:
Reduce viteza și oprește numai în cazul apropierii trenului
Oprește vehiculul fără a depăși indicatorul
Reduce viteza și, după ce se asigură, își continuă deplasarea
Răspuns corect: Oprește vehiculul fără a depăși indicatorul
Explicație: Dacă la apropierea de o trecere la nivel cu o cale ferată curentă fără bariere luminile roșii și semnalele sonore sunt în funcțiune, trebuie să reduceți viteza și să opriți în locul cu vizibilitate maximă asupra căii ferate dar fără a trece de indicator sau de marcajul de oprire. Așteptați trecerea trenului și vă continuați deplasarea doar după ce semnalele de culoare roșie și cele sonore s-au oprit, iar semnalul cu lumină intermitentă de culoare albă cu cadență lentă este în funcțiune.
Întrebare: Pe timpul deplasării într-un autoturism pe un drum public este interzis:
Variante de răspuns:
Să fie transportați copii de până la 12 ani pe scaunul din spate
Să se fumeze în timpul mersului
Ocupanții locurilor din față să țină în brațe animale
Răspuns corect: Ocupanții locurilor din față să țină în brațe animale
Explicație: Copii de până la 12 ani pot fi transportați pescaunul din spateal autovehiculului. În cazul transportului de copii în autovehicule, legislația rutieră este foarte strictă, pentru aceștia sunt obligații speciale ce trebuie bine înțelese. Accesați cursul de legislație VIDEO din pasul 1 unde găsiți lecție VIDEO cu obligații la transportul copiilor. Legislația rutieră interzice să fumeze în timpul mersului doar conducătorului de autovehicul care transporta mărfuri sau produse periculoase. Pentru celelalte tipuri de conducători de autovehicule nu se interzice. Trebuie știut că se interzice conducătorului autovehiculului să aibă în timpul mersului preocupări de natură a-i distrage în mod periculos atenția. Prin urmare, dacă fumatul reprezintă o preocupare ce poate distrage în mod periculos atenția, acest lucru se interzice. Se interzice conducătorilor de autovehicule, precum și persoanelor care ocupa scaunul din față să tina în brațe animale în timpul deplasării pe drumurile publice.
Întrebare: Când deasupra fiecărei benzi de circulație se află în funcțiune câte un semafor, conducătorul trebuie:
Variante de răspuns:
Să respecte semnificația semnalului luminos al semaforului instalat deasupra benzii din stânga
Să respecte semnificația semnalului luminos al semaforului instalat pe trotuar
Să respecte semnificația semnalului luminos instalat deasupra benzii pe care se află
Răspuns corect: Să respecte semnificația semnalului luminos instalat deasupra benzii pe care se află
Explicație: Semnificația semnalelor luminoase pentru dirijarea circulației vehiculelor este valabilă pe întreaga lățime a părții carosabile deschise circulației conducătorilor cărora li se adresează. Dar pe drumurile cu două sau mai multe benzi pe sens, pentru direcții diferite, delimitate prin marcaje longitudinale, semafoarele se pot instala deasupra uneia sau unora dintre benzi, caz în care semnificația semnalelor luminoase se limitează la banda sau benzile astfel semnalizate. Prin urmare, atunci când circulați pe un drum cu două sau mai multe benzi de circulație iar deasupra fiecărei benzi se află instalat câte un semafor, aveți obligația de a respecta semnificația semaforului instalat deasupra benzii pe care circulați. Trebuie să știm și că pe lămpile de culoare roșie sau verde ale semafoarelor pot fi aplicate săgeți de culoare neagră care indică direcțiile de deplasare corespunzătoare acestora. În acest caz interdicția sau permisiunea de trecere impusă de semnalul luminos este limitată la direcția sau direcțiile indicate prin aceste săgeți. Aceeași semnificație o au și săgețile aplicate pe panourile adiționale ce însoțesc, la partea inferioară, semafoarele. Săgeata pentru mersul înainte are vârful în sus.
Întrebare: Cum vă asigurați că nu există niciun pericol atunci când manevrați vehiculul înapoi?
Variante de răspuns:
Aprindeți lanterna de ceață din spate
Claxonați înainte de a pleca
Vă asigurați din față, din spate și din lateral
Răspuns corect: Vă asigurați din față, din spate și din lateral
Explicație: Pentru a vă asigura că nu există niciun pericol atunci când manevrați autovehiculul înapoi, trebuie să vă asigurați din toate părțile că manevra poate fi efectuată în condiții de siguranță, atât pentru dumneavoastră cât și pentru ceilalți participanți la trafic. Manevra de mers înapoi trebuie semnalizată cu lumina specială din dotare, lumină care se aprinde automat la cuplarea manetei de viteze în treapta de mers înapoi. Se recomandă dotarea autovehiculelor și cu dispozitive sonore pentru semnalizarea acestei manevre.
Întrebare: Conducătorilor de autovehicule le este interzis:
Variante de răspuns:
Să transporte în și pe autoturism obiecte a căror lungime sau lățime depășește, împreună cu încărcătura, dimensiunile acestuia
Să aibă aplicate folii sau tratamente chimice pe parbrize, lunetă ori geamuri laterale, care reduc vizibilitatea
Să circule cu vehiculele avariate mai mult de 30 de zile
Răspuns corect: Să transporte în și pe autoturism obiecte a căror lungime sau lățime depășește, împreună cu încărcătura, dimensiunile acestuia
Să aibă aplicate folii sau tratamente chimice pe parbrize, lunetă ori geamuri laterale, care reduc vizibilitatea
Să circule cu vehiculele avariate mai mult de 30 de zile
Explicație: Regulamentul rutier interzice conducătorilor de autovehicule:
Întrebare: Ce substanțe au efect asemănător cu cel al alcoolului și pot reduce capacitatea de concentrare a unui conducător auto?
Variante de răspuns:
Condimentele foarte iuți
Medicamentele sau substanțele cu efect psihoactiv
Cofeina
Răspuns corect: Medicamentele sau substanțele cu efect psihoactiv
Explicație: Medicamentele sau substanțele cu efect psihoactiv au efect asemănător cu cel al alcoolului și pot reduce capacitatea de concentrare a unui conducător auto. Conducătorul auto căruia i-a fost prescris un tratament medicamentos trebuie să se asigure că administrarea acestuia nu-i va afecta capacitatea de a conduce. Medicamente ce conțin substanțe cu efect asemănător cu cel al alcoolului: Efecte negative:
Întrebare: În ce situație se reține permisul de conducere?
Variante de răspuns:
Atunci când nu se respectă obligația de reducere a vitezei
Atunci când nu se respectă normele referitoare la prioritatea de trecere a pietonilor
Atunci când se încalcă normele legale referitoare la staționare
Răspuns corect: Atunci când nu se respectă normele referitoare la prioritatea de trecere a pietonilor
Explicație: Nereducerea vitezei în cazurile prevăzute de regulament se sancționează cu amenda contravențională prevăzută în clasa a III-a de sancțiuni. Pentru această faptă nu se suspendă dreptul de a conduce, caz în care nu se aplică nici măsura de reținere a permisului de conducere. Neacordarea priorității de trecere pietonilor angajați în traversarea regulamentară a drumului public, atunci când aceștia au prioritate de trecere, se consideră contravenție și se sancționează cu amenda contravențională din clasa a III-a de sancțiuni și cu aplicarea măsurii de reținere a permisului de conducere în vederea suspendării dreptului de a conduce pentru o perioadă de 60 de zile. Staționarea neregulamentară se sancționează cu amenda contravențională prevăzută în clasa a II-a de sancțiuni și cu aplicarea punctelor de penalizare, numărul punctelor de penalizare variind în funcție de regula care s-a încălcat. Pentru această faptă nu se suspendă dreptul de a conduce, caz în care nu se aplică nici măsura de reținere a permisului de conducere.
Întrebare: Ce culoare pot avea lămpile cu lumină intermitentă din spatele autovehiculului / tractorului agricol sau forestier?
Variante de răspuns:
Roșie sau albă
Roșie sau galbenă
Galbenă sau albă
Răspuns corect: Roșie sau galbenă
Explicație: Lampile cu lumină intermitentă din spatele autovehiculului / tractorului agricol sau forestier pot fi de culoare galbenă sau roșie. Vehiculele europene sunt dotate de regulă cu lumină intermitentă de culoare galbenă.
Întrebare: Imobilizarea unei fracturi fără atele se face cu:
Variante de răspuns:
O folie de material plastic
Eșarfe și triunghiuri de pânză
Carton rigid
Răspuns corect: Eșarfe și triunghiuri de pânză
Explicație: Imobilizarea unei fracturi (de exemplu la mâini și picioare) se face prin fixarea cu atele a două articulații învecinate fracturii, mai sus și mai jos de locul fracturii. Sub atelă se aplică bandaj moale de tifon (sau vată) pentru prevenirea lezării țesuturilor moi. În cazul în care nu se dispune de atele, imobilizarea se poate face cu eșarfe sau triunghiuri de pânză. Osul fracturat se așază pe bucata de pânză, în poziție cât mai dreaptă, iar colțurile materialului se înnoadă pentru a putea fi suspendat. De exemplu, antebrațul se pune pe bucata de pânză iar colturile înnodate se trec in jurul gâtului pentru a susține mâna în poziție orizontală. O folie de material plastic, de regulă, nu are o rezistență bună, poate fi prea elastică, nu va lăsa pielea să respire si poate apărea transpirația. ATÉLĂ, atele, = Piesă (din lemn, carton sau metal) folosită pentru a imobiliza în mod provizoriu membrele fracturate. Prin urmare, folosind carton rigid ați confecționa o atelă, iar întrebarea se referă la situația în care nu se folosesc atelele.
Întrebare: Un autoturism este prevăzut cu centuri de siguranță pentru toate locurile. Ce persoane sunt obligate să le folosească?
Variante de răspuns:
Persoanele de pe scaunele din spate
Toate persoanele
Persoanele de pe scaunele din față
Răspuns corect: Toate persoanele
Explicație: Conducătorii de autovehicule și persoanele care ocupă locuri prevăzute prin construcție cu centuri sau dispozitive de siguranță omologate trebuie să le poarte în timpul circulației pe drumurile publice, cu excepția cazurilor prevăzute în regulament.
Întrebare: Oprirea voluntară este interzisă:
Variante de răspuns:
La mai puțin de 50 m de colțul intersecției
În locul în care se împiedică vizibilitatea unui semnal luminos
În curbe cu vizibilitatea sub 100 m
Răspuns corect: În locul în care se împiedică vizibilitatea unui semnal luminos
Explicație: Este permisă oprirea la mai puțin de 50 de metri de colțul unei intersecții, deoarece oprirea se interzice în zona de preselecție unde sunt aplicate marcaje continue, iar în lipsa acestora la mai puțin de 25 de metri de colțul intersecției. Oprirea voluntară a vehiculelor este interzisă în locurile unde s-ar împiedica observarea unui indicator sau semnal luminos. Oprirea este interzisă în curbele cu vizibilitatea sub 50 de metri, nu în curbele cu vizibilitate sub 100 de metri.
Întrebare: Dacă la trecerea la nivel cu calea ferată constatați că un vehicul este imobilizat pe calea ferată, cum veți proceda?
Variante de răspuns:
Vă continuați drumul, deoarece degajarea căii ferate se va face de către personalul calificat
Opriți și anunțați telefonic poliția despre acest incident
Acordați sprijin pentru scoaterea vehiculului de pe calea ferată sau, dacă nu este posibil, semnalați prezența acestuia
Răspuns corect: Acordați sprijin pentru scoaterea vehiculului de pe calea ferată sau, dacă nu este posibil, semnalați prezența acestuia
Explicație: Dacă la trecerea la nivel cu calea ferată constatați că un vehicul este imobilizat pe calea ferată, sunteți obligat să acordați sprijin pentru scoaterea vehiculului de pe calea ferată, iar dacă acest lucru nu este posibil, semnalați prezența vehiculului.
Întrebare: În care dintre situații este interzisă schimbarea direcției de mers spre stânga?
Variante de răspuns:
Când conducătorul de vehicul este încadrat pe banda din dreapta
Când drumul pe care urmează să se intre este semnalizat cu indicatorul „circulația interzisă în ambele sensuri”
Când strada pe care urmează să se intre este semnalizată cu indicatorul „drum fără ieșire”
Răspuns corect: Când conducătorul de vehicul este încadrat pe banda din dreapta
Când drumul pe care urmează să se intre este semnalizat cu indicatorul „circulația interzisă în ambele sensuri”
Explicație: Schimbarea direcției de mers spre stânga nu se efectuează atunci când v-ați încadrat pe banda din dreapta, deoarece efectuând manevra din această poziție se îngreunează buna desfășurare a circulației rutiere. Schimbarea direcției de mers spre stânga nu se efectuează în situația în care drumul pe care doriți să intrați, la stânga, este semnalizat cu indicatorul „Circulația interzisă în ambele sensuri”. Acest indicator interzice circulația în ambele sensuri a tuturor vehiculelor. Indicatorul „Drum fără ieșire” NU vă interzice să intrați pe acea stradă, dar vă informează că respectivul drum este fără ieșire. Prin urmare, vă este permisă schimbarea direcției de mers spre stânga atunci când strada pe care urmează să intrați este semnalizată cu indicatorul „Drum fără ieșire”.
Întrebare: Puteți lăsa noaptea, pe un drum public, remorca autovehiculului / tractorului agricol sau forestier?
Variante de răspuns:
Nu, întrucât în acest caz staționarea este interzisă
Da, deoarece remorca nu face parte din categoria autovehiculelor
Da, dacă luminile de poziție sunt aprinse
Răspuns corect: Nu, întrucât în acest caz staționarea este interzisă
Explicație: Legislația rutieră interzice staționarea remorcilor pe timpul nopții pe partea carosabilă a drumurilor publice.
Întrebare: Ce rol au tetierele, din punct de vedere al conduitei preventive?
Variante de răspuns:
În cazul tamponării din spate a autovehiculului, previn posibila fracturare a coloanei cervicale
Nu au decât rol estetic
Contribuie la fixarea telefoanelor mobile, permițând efectuarea convorbirilor fără a mai duce aparatul la ureche
Răspuns corect: În cazul tamponării din spate a autovehiculului, previn posibila fracturare a coloanei cervicale
Explicație: În afară de rolul de susținere a capului/gâtului pasagerilor, ce are ca efect diminuarea stresului acumulat în zona cervicală a coloanei, din punct de vedere al conduitei preventive, tetierele au rolul de a preveni posibila fracturare a coloanei cervicale în cazul lovirii din spate a autovehiculului, prin susținerea capului și nelăsarea acestuia să se deplaseze către înapoi (față de restul corpului, din cauza inerției) în timpul tamponării.
Întrebare: Ce obligații îi revin conducătorului auto când constată, noaptea, că lumina farurilor nu se mai aprinde?
Variante de răspuns:
Să folosească luminile de poziție până ajunge într-un loc de parcare unde poate remedia defecțiunea
Să asigure funcționarea cel puțin a luminii de întâlnire din stânga a vehiculului și a unei lumini de poziție din spate
Să circule cu atenție până la primul service auto
Răspuns corect: Să asigure funcționarea cel puțin a luminii de întâlnire din stânga a vehiculului și a unei lumini de poziție din spate
Explicație: În situația în care constatați, pe timp de noapte, că autovehiculul pe care îl conduceți are defecțiuni la sistemul de iluminare astfel încât lumina farurilor nu se mai aprinde, trebuie să încetați conducerea acestuia. Iar pentru al putea conduce pe timpul nopții sau în condiții de vizibilitate redusă, aveți obligația să asigurați funcționarea pe partea stânga, în față o lumină de întâlnire și în spate una de poziție.
Întrebare: Ce obligații aveți atunci când intrați pe autostradă folosind banda de accelerare?
Variante de răspuns:
Să cedați trecerea autovehiculelor care circulă pe prima bandă a autostrăzii și să nu stânjeniți în niciun fel circulația acestora
Să semnalizați stânga, pentru a-i preveni pe ceilalți conducători să vă acorde prioritate
Să opriți și să vă asigurați din față și din spate
Răspuns corect: Să cedați trecerea autovehiculelor care circulă pe prima bandă a autostrăzii și să nu stânjeniți în niciun fel circulația acestora
Explicație: Atunci când doriți să intrați pe autostradă folosind banda de accelerare, aveți obligația de a ceda trecerea autovehiculelor care circulă pe prima bandă a autostrăzii și să nu stânjeniți în niciun fel circulația acestora. La folosirea benzii de accelerare pe autostradă se va semnaliza stânga, dar NU pentru a-i preveni pe ceilalți conducători să vă acorde prioritate, ci pentru că este obligatorie semnalizarea schimbării direcției de mers sau trecerea pe o altă bandă de circulație. Nu este obligatorie oprirea pentru asigurare atunci când intrați pe autostradă folosind banda de accelerare. La intrarea pe o bandă de accelerare se întâlnește instalat indicatorul „Cedează trecerea”, care NU obligă la oprire, dar care obligă la cedarea trecerii vehiculelor care circulă pe autostradă.
Întrebare: Dacă circulați pe un drum național european (E), vă este interzis:
Variante de răspuns:
Să folosiți pe timpul zilei luminile de întâlnire
Să opriți pe partea carosabilă
Să depășiți
Răspuns corect: Să opriți pe partea carosabilă
Explicație: Nu vă este interzissă folosiți pe timpul zilei luminile de întâlnire pe un drum național european (E). Mai mult de atât, legislația rutieră îi obligă pe conducătorii de autovehicule și tractoare agricole sau forestiere, atunci când circulă pe orice categorie de drum public, să foloseascăși în timpul zilei luminile de întâlnire sau luminile pentru circulația diurnă. Atunci când circulați pe un drum Național European (E),vă este interzisă oprirea voluntară pe partea carosabilă. Pe această categorie de drum vă sunt interzise și manevrele de staționare, întoarcere și mers înapoi. Manevra de depășire nu va este interzisă pe drumurile Naționale Europene (E).
Întrebare: Exercitarea dreptului de a conduce se suspendă pe o perioadă de 30 de zile pentru:
Variante de răspuns:
Nerespectarea regulilor referitoare la remorcare
Utilizarea excesivă a claxonului
Depășirea unei coloane de vehicule oprite la culoarea roșie a semaforului
Răspuns corect: Depășirea unei coloane de vehicule oprite la culoarea roșie a semaforului
Explicație: Nerespectarea regulilor privind remorcarea vehiculelor se sancționează doar cu amenda prevăzută în clasa a IV-a de sancțiuni. Pentru această faptă NU se suspendă dreptul de a conduce. Utilizarea excesivă a claxonului, mai exact nerespectarea regulilor de utilizare a mijloacelor de avertizare sonoră, se sancționează doar cu amenda prevăzută în clasa a II-a de sancțiuni. Pentru această faptă NU se suspendă dreptul de a conduce. Este interzisă depășirea unei coloane de vehicule aflată în așteptare la culoarea roșie a semaforului, această contravenție se sancționează cu amenda prevăzută în clasa a II-a de sancțiuni și cususpendarea exercitării dreptului de a conduce pentru o perioadă de 30 de zile.